CELEX: 32021D1221(01)
Language: lt
Date: 1639958400000
Title: Komisijos sprendimas 2021 m. gruodžio 20 d. dėl Savidraudos mechanizmo, nustatyto Europos Parlamento ir Tarybos reglamentu (ES) 2021/695, finansų valdymo, susijusio su veiksmais pagal Septintąją bendrąją programą, programas „Horizontas 2020“ ir „Europos horizontas“ ir Euratomo programas 2021/C 514 I/03

2021 12 21   
               
               
                  LT
               
               
                  Europos Sąjungos oficialusis leidinys
               
               
                  CI 514/6
               
            
         KOMISIJOS SPRENDIMAS
         2021 m. gruodžio 20 d.
         dėl Savidraudos mechanizmo, nustatyto Europos Parlamento ir Tarybos reglamentu (ES) 2021/695, finansų valdymo, susijusio su veiksmais pagal Septintąją bendrąją programą, programas „Horizontas 2020“ ir „Europos horizontas“ ir Euratomo programas
         (2021/C 514 I/03)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į Europos atominės energijos bendrijos steigimo sutartį,
         atsižvelgdama į 2021 m. balandžio 28 d. Europos Parlamento ir Tarybos reglamentą (ES) 2021/695, kuriuo sukuriama bendroji mokslinių tyrimų ir inovacijų programa „Europos horizontas“, nustatomos su ja susijusios dalyvavimo ir sklaidos taisyklės ir panaikinami reglamentai (ES) Nr. 1290/2013 ir (ES) Nr. 1291/2013 (1), ypač į jo 37 straipsnio 2 dalį,
         atsižvelgdama į 2021 m. gegužės 10 d. Tarybos reglamentą (Euratomas) 2021/765, kuriuo sukuriama 2021–2025 m. laikotarpio Europos atominės energijos bendrijos mokslinių tyrimų ir mokymo programa, papildanti bendrąją mokslinių tyrimų ir inovacijų programą „Europos horizontas“, ir panaikinamas Reglamentas (Euratomas) 2018/1563 (2), ypač į jo 9 straipsnio 5 dalį,
         kadangi:
         
                     (1)
                  
                  
                     Savidraudos mechanizmo lėšomis dengiama rizika, susijusi su naudos gavėjų mokėtinų sumų nesusigrąžinimu pagal Europos Parlamento ir Tarybos sprendimą Nr. 1982/2006/EB (3) (Septintoji bendroji programa), Europos Parlamento ir Tarybos reglamentą (ES) Nr. 1291/2013 (4) („Horizontas 2020“), Reglamentą (ES) 2021/695 („Europos horizontas“), Tarybos sprendimus 2006/976/Euratomas (5) ir 2012/93/Euratomas (6) ir reglamentus (Euratomas) 1314/2013 (7), 2018/1563 (8) bei 2021/765 (Euratomo programos). Komisija turi nustatyti konkrečias Savidraudos mechanizmo veikimo taisykles;
                  
               
                     (2)
                  
                  
                     kad Savidraudos mechanizmas efektyviai veiktų ir kad būtų galima stebėti ir prižiūrėti jo finansinių sandorių patikimą finansų valdymą, būtina paskirti Savidraudos mechanizmo valdytoją, kuris turėtų būti paskirtoji tarnyba, atsakinga už bendrą Savidraudos mechanizmo valdymą, Savidraudos mechanizmo finansinio turto valdytoją, atsakingą už turto valdymo įgyvendinimą, ir Savidraudos mechanizmo buhalterį;
                  
               
                     (3)
                  
                  
                     siekiant užtikrinti, kad taikant Savidraudos mechanizmą vykdomi sandoriai būtų teisėti, būtina deleguoti atitinkamus įgaliojimus iš Komisijos arba Komisijoje asmenims, atitinkamai vykdantiems deleguotųjų leidimus suteikiančių pareigūnų užduotis. Deleguotieji leidimus suteikiantys pareigūnai turėtų turėti galimybę pagal Komisijos vidaus taisykles (9) perdeleguoti atitinkamus įgaliojimus perdeleguotiesiems leidimus suteikiantiems pareigūnams;
                  
               
                     (4)
                  
                  
                     siekiant užtikrinti, kad Savidraudos mechanizmas veiktų skaidriai ir aiškiai, būtina nustatyti taisykles dėl skirtingų Komisijos tarnybų ir deleguotųjų leidimus suteikiančių pareigūnų išsamių funkcijų ir atsakomybės ir procedūras bei taisykles, kuriomis visų pirma reglamentuojami Savidraudos mechanizmo įnašai, grąžinimas ir intervencinės priemonės;
                  
               
                     (5)
                  
                  
                     atsižvelgiant į mažų arba neigiamų palūkanų normų sąlygas, kurios finansų rinkose vyrauja jau septynerius metus, atsiranda reikšminga rizika, kad tam tikrais laikotarpiais neigiama finansinė grąža (įskaitant administracinius ir bankų mokesčius, sandorių rezultatus ir turto vertinimą) gali kelti pavojų Savidraudos mechanizmo pajėgumui veikti. Kad Savidraudos mechanizmo pajėgumas veikti būtų išsaugotas, tie mokesčiai ir išlaidos gali būti apmokėti iš kitų šaltinių nei Savidraudos mechanizmo finansinė grąža, kuri turėtų būti naudojama tik rizikai, susijusiai su naudos gavėjų mokėtinų sumų nesusigrąžinimu, padengti;
                  
               
                     (6)
                  
                  
                     bet kokios vidaus ar išorės asignuotosios pajamos iš ankstesnės ar dabartinės bendrosios mokslinių tyrimų ir inovacijų programos, taip pat iš visų kitų Savidraudos mechanizme dalyvaujančių programų, jei reikia, turėtų būti naudojamos siekiant apmokėti išlaidas, susijusias su neigiamomis palūkanomis, administraciniais ir bankų mokesčiais už Savidraudos mechanizmo valdymą, Savidraudos mechanizmo sandorių ir turto vertinimo rezultatais, taip pat su delspinigiais už pavėluotą naudos gavėjams mokėtinų sumų mokėjimą. Be to, tuos šaltinius prireikus turėtų būti galima naudoti teisiniams ir sutartiniams Sąjungos įsipareigojimams vykdyti;
                  
               
                     (7)
                  
                  
                     kadangi Savidraudos mechanizmas pakeičia Dalyvių garantijų fondą, įsteigtą Europos Parlamento ir Tarybos reglamentu (ES) Nr. 1290/2013 (10), Komisijos sprendimas C(2013) 9092 (11) turėtų būti panaikintas ir pakeistas šiuo sprendimu,
                  
               NUSPRENDĖ:
         
            1 straipsnis
            
               1.   Komisija Savidraudos mechanizmo finansų ir administracinį valdymą, susijusį su veiksmais pagal Septintąją bendrąją programą, programas „Horizontas 2020“ ir „Europos horizontas“ ir Euratomo programas, paveda Mokslinių tyrimų ir inovacijų generaliniam direktoratui (Mokslinių tyrimų ir inovacijų GD, arba paskirtajai tarnybai).
            
            
               2.   Savidraudos mechanizmo finansinio turto valdytojo užduotis Komisija paveda Biudžeto generaliniam direktoratui.
            
            
               3.   Paskirtosios tarnybos ir finansinio turto valdytojo užduočių ir pareigų, susijusių su Savidraudos mechanizmu, padalijimas nustatomas susitarime dėl paslaugų lygio, laikantis šiame sprendime nustatytų funkcijų ir atsakomybės.
            
         
         
            2 straipsnis
            Savidraudos mechanizmo taisyklės ir procedūros yra išdėstytos priede.
         
         
            3 straipsnis
            
               1.   Komisija leidimus suteikiantiems pareigūnams deleguoja, kaip nurodyta priede išdėstytose Savidraudos mechanizmo taisyklėse ir procedūrose, įgaliojimus suteikti leidimus pagal Savidraudos mechanizmą vykdyti intervencines priemones ir grąžinti įnašus naudos gavėjams.
            
            
               2.   Tuos pačius leidimus suteikiančius pareigūnus Komisija įgalioja vykdyti pajamas iš Savidraudos mechanizmo pagal Septintąją bendrąją programą, programas „Horizontas 2020“ ir „Europos horizontas“ ir Euratomo programas.
            
            
               3.   Deleguotieji leidimus suteikiantys pareigūnai gali perdeleguoti atitinkamus įgaliojimus perdeleguotiesiems leidimus suteikiantiems pareigūnams pagal 2018 m. rugpjūčio 3 d. Komisijos sprendimą C(2018) 5120 dėl Europos Sąjungos bendrojo biudžeto vykdymo vidaus taisyklių.
            
            
               4.   Komisija deleguoja paskirtosios tarnybos deleguotajam leidimus suteikiančiam pareigūnui įgaliojimą suteikti leidimą mokėjimo nurodymams pervesti deleguotojo leidimus suteikiančio pareigūno surinktus įnašus Savidraudos mechanizmui ir vėliau turto valdytojui. Komisija paskirtosios tarnybos deleguotajam leidimus suteikiančiam pareigūnui taip pat deleguoja įgaliojimą išduoti vykdomuosius raštus sumoms susigrąžinti siekiant pervesti lėšas iš turto valdytojo Savidraudos mechanizmui, kad būtų galima užtikrinti įnašų grąžinimą ir intervencinių priemonių vykdymą. Paskirtosios tarnybos deleguotasis leidimus suteikiantis pareigūnas gali perdeleguoti atitinkamus įgaliojimus perdeleguotiesiems leidimus suteikiantiems pareigūnams.
            
            
               5.   Paskirtoji tarnyba, vykdydama Savidraudos mechanizmo finansų valdytojo ir administratoriaus funkciją, patvirtina arba atmeta sandorius, kuriems deleguotieji leidimus suteikiantys pareigūnai suteikė leidimą, prieš tai patikrinusi jų atitiktį reikalavimams ir tvarkingumą. Prieš patvirtindama sandorį paskirtoji tarnyba gali paskelbti neprivalomą nuomonę dėl jo tinkamumo. Kai nuomonė neigiama, paskirtoji tarnyba sandorį gali patvirtinti tik jeigu deleguotasis leidimus suteikiantis pareigūnas patvirtina sandorį raštu, pateikdamas tinkamą motyvaciją.
            
         
         
            4 straipsnis
            Komisijos apskaitos pareigūnas skiriamas Savidraudos mechanizmo apskaitos pareigūnu.
         
         
            5 straipsnis
            
               1.   Jeigu paskirtoji tarnyba, suderinusi su finansinio turto valdytoju, mano, kad išmokant likutį naudos gavėjų įmokoms grąžinti Savidraudos mechanizmo lėšų nepakanka, laikinai taikomos 2 dalyje nurodytos priemonės.
            
            
               2.   Bet kokią neigiamą finansinę grąžą, įskaitant palūkanas, grynuosius realizuotus nuostolius ir vertinimo nuostolius, administracinius ir bankų mokesčius už Savidraudos mechanizmo valdymą, be kita ko, sandorių mokesčius, IT mokesčius, sąskaitų mokesčius, depozitoriumo mokesčius, išorės audito mokesčius, išlaidas, taip pat bet kokius delspinigius už pavėluotą naudos gavėjams grąžinamų sumų mokėjimą, galima padengti vidaus ir (arba) išorės asignuotosiomis pajamomis iš ankstesnės ar dabartinės bendrosios mokslinių tyrimų ir inovacijų programos, taip pat iš visų kitų dalyvaujančių programų. Pirmiausia naudojamos vidaus asignuotosios pajamos iš susigrąžinamų sumų (tiek einamųjų finansinių metų, tiek perkeltos pagal Finansinio reglamento (12) 12 straipsnio 4 dalies b punktą), taip pat turimos išorės asignuotosios pajamos iš ankstesnių bendrųjų mokslinių tyrimų programų.
            
            
               3.   2 dalyje nurodyti finansiniai ištekliai nenaudojami Savidraudos mechanizmo intervencinėms priemonėms finansuoti, išskyrus atvejus, kai siekiama padengti paramą teikiančios institucijos sutartinius įsipareigojimus pagal anksčiau pasirašytus programos „Horizontas 2020“ susitarimus dėl dotacijų, jeigu, remdamasi Savidraudos mechanizmo mėnesio finansine ataskaita, paskirtoji tarnyba, susitarusi su Savidraudos mechanizmo apskaitos pareigūnu, mano, kad finansinė grąža yra nepakankama, arba jeigu turimos grynosios finansinės grąžos suma yra mažesnė nei 15 mln. EUR.
            
            
               4.   Dėl pervedimų Savidraudos mechanizmui pagal 2 dalyje nustatytas laikinas priemones jokiu momentu nesukuriamas didesnis nei 60 mln. EUR rezervas.
            
         
         
            6 straipsnis
            Sprendimas C(2013) 9092 panaikinamas.
         
         
            Priimta Briuselyje 2021 m. gruodžio 20 d.
            
               
                  Komisijos vardu
               
               Mariya GABRIEL
               
                  Komisijos narė
               
            
         
         
            (1)  OL L 170, 2021 5 12, p. 1.
         
            (2)  OL L 167, 2021 5 12, p. 81.
         
            (3)  2006 m. gruodžio 18 d. Europos Parlamento ir Tarybos sprendimas Nr. 1982/2006/EB dėl Europos bendrijos mokslinių tyrimų, technologinės plėtros ir demonstracinės veiklos septintosios bendrosios programos (2007–2013 m.) (OL L 412, 2006 12 30, p. 1).
         
            (4)  2013 m. gruodžio 11 d. Europos Parlamento ir Tarybos reglamentas (ES) Nr. 1291/2013, kuriuo sukuriama bendroji mokslinių tyrimų ir inovacijų programa „Horizontas 2020“ (2014–2020 m.) ir panaikinamas Sprendimas Nr. 1982/2006/EB (OL L 347, 2013 12 20, p. 104).
         
            (5)  2006 m. gruodžio 19 d. Tarybos sprendimas dėl specialiosios programos, įgyvendinančios Europos atominės energijos bendrijos (Euratomas) septintąją bendrąją branduolinių tyrimų ir mokymo veiklos programą (2007–2011 m.) (2006/976/Euratomas) (OL L 400, 2006 12 30, p. 404).
         
            (6)  2011 m. gruodžio 19 d. Tarybos sprendimas dėl 2012–2013 m. Europos atominės energijos bendrijos branduolinių mokslinių tyrimų ir mokymo veiklos bendrosios programos (2012/93/Euratomas) (OL L 47, 2012 2 18, p. 25).
         
            (7)  2013 m. gruodžio 16 d. Tarybos reglamentas (Euratomas) Nr. 1314/2013 dėl Europos atominės energijos bendrijos mokslinių tyrimų ir mokymo programos (2014–2018 m.), kuria papildoma bendroji mokslinių tyrimų ir inovacijų programa „Horizontas 2020“ (OL L 347, 2013 12 20, p. 948).
         
            (8)  2018 m. spalio 15 d. Tarybos reglamentas (Euratomas) 2018/1563 dėl Europos atominės energijos bendrijos mokslinių tyrimų ir mokymo programos (2019–2020 m.), kuria papildoma bendroji mokslinių tyrimų ir inovacijų programa „Horizontas 2020“, ir kuriuo panaikinamas Reglamentas (Euratomas) Nr. 1314/2013 (OL L 262, 2018 10 19, p. 1).
         
            (9)  2018 m. rugpjūčio 3 d. Komisijos sprendimas C(2018) 5120 dėl Komisijos tarnyboms skirtų Europos Sąjungos bendrojo biudžeto (Europos Komisijos skirsnio) vykdymo vidaus taisyklių.
         
            (10)  2013 m. gruodžio 11 d. Europos Parlamento ir Tarybos reglamentas (ES) Nr. 1290/2013, kuriuo nustatomos bendrosios mokslinių tyrimų ir inovacijų programos „Horizontas 2020“ (2014–2020 m.) dalyvavimo ir sklaidos taisyklės ir panaikinamas Reglamentas (EB) Nr. 1906/2006 (OL L 347, 2013 12 20, p. 81).
         
            (11)  2013 m. gruodžio 17 d. Komisijos sprendimas C(2013) 9092 dėl Dalyvių garantijų fondo, įsteigto Europos Parlamento ir Tarybos reglamentu (ES) Nr. [1290/2013], finansų valdymo, kuriuo iš dalies keičiamas Komisijos sprendimas C(2005) 2992.
         
            (12)  2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1).
      
      
         
            PRIEDAS
            
               Savidraudos mechanizmo taisyklės ir procedūros
            
            TURINYS
            
                        1.
                     
                     APLINKYBĖS
                     11
                  
                        1.2.
                     
                     Biudžeto struktūra, su Savidraudos mechanizmo valdymu susijusios išlaidos ir su juo susiję subjektai
                     11
                  
                        1.2.1.
                     
                     Savidraudos mechanizmui būdinga biudžeto struktūra
                     11
                  
                        1.2.2.
                     
                     Leidimus suteikiantys pareigūnai
                     11
                  
                        1.2.3.
                     
                     Komisijos paskirta Savidraudos mechanizmo valdymo tarnyba
                     12
                  
                        1.2.4.
                     
                     Savidraudos mechanizmo apskaitos pareigūnas
                     12
                  
                        1.2.5.
                     
                     Finansinio turto valdytojas
                     13
                  
                        1.2.6.
                     
                     Savidraudos mechanizmo tarpžinybinė grupė
                     13
                  
                        2.
                     
                     ĮNAŠAI Į SAVIDRAUDOS MECHANIZMĄ
                     13
                  
                        2.1.
                     
                     Procedūra Nr. 1. Įnašas
                     13
                  
                        3.
                     
                     SAVIDRAUDOS MECHANIZMO ĮNAŠŲ GRĄŽINIMAS
                     14
                  
                        3.1.
                     
                     Bendrosios taisyklės
                     14
                  
                        3.2.
                     
                     Procedūra Nr. 2. Grąžinimas
                     14
                  
                        3.2.1.
                     
                     Procedūra Nr. 2a. Visa suma grąžinama naudos gavėjams
                     14
                  
                        3.2.2.
                     
                     Procedūra Nr. 2b. Visa suma grąžinama į atitinkamą biudžeto eilutę
                     14
                  
                        3.2.3.
                     
                     Procedūra Nr. 2c. Dalis sumos grąžinama teisės subjektams, o kita – į atitinkamą biudžeto eilutę
                     14
                  
                        4.
                     
                     SAVIDRAUDOS MECHANIZMO INTERVENCINĖ PRIEMONĖ (ĮSIPAREIGOJIMŲ NEVYKDYMAS)
                     15
                  
                        4.1.
                     
                     Įvadas
                     15
                  
                        4.2.
                     
                     Procedūra Nr. 3. Savidraudos mechanizmo intervencinė priemonė
                     15
                  
                        4.2.1.
                     
                     Procedūra Nr. 3a. Vykdomiems veiksmams skirta Savidraudos mechanizmo intervencinė priemonė (tiesioginis pervedimas konsorciumui)
                     15
                  
                        4.2.2.
                     
                     Procedūra Nr. 3b. Kitos Savidraudos mechanizmo intervencinės priemonės (pervedimas į biudžeto eilutę)
                     16
                  
                        5.
                     
                     APSKAITOS SISTEMA
                     17
                  
                        5.1.
                     
                     Metinės ataskaitos
                     17
                  
                        5.2.
                     
                     Kompiuterizuota apskaitos sistema
                     18
                  
                        5.3.
                     
                     Mokėjimų vykdymas
                     18
                  
                        5.4.
                     
                     Pajamų surinkimas ir skolų susigrąžinimas
                     18
                  
                        5.5.
                     
                     GF01 banko sąskaitų tvarkymas
                     18
                  
               ĮVADAS
            
            Šiame priede nustatomos visoms paslaugoms, susijusioms su Savidraudos mechanizmo veikimu ir valdymu, taikomos taisyklės ir procedūros.
            Šios taisyklės ir procedūros taikomos veiksmams, finansuojamiems pagal Septintąją bendrąją programą (1) (BP 7), programas „Horizontas 2020“ (2) (toliau – „Horizontas 2020“) ir „Europos horizontas“ (3) ir Euratomo mokslinių tyrimų ir mokymo programą (4) (toliau – Euratomo programos).
            Į Savidraudos mechanizmo gaires bus įtrauktas išsamus darbuotojams, atsakingiems už veiksmų pagal BP 7, programas „Horizontas 2020“ ir „Europos horizontas“ ir Euratomo programas įgyvendinimą, skirtas naudotojo vadovas.
            1.   APLINKYBĖS
            
            1.2.   Biudžeto struktūra, su Savidraudos mechanizmo valdymu susijusios išlaidos ir su juo susiję subjektai
            
            1.2.1.   Savidraudos mechanizmui būdinga biudžeto struktūra
            
            Nors Savidraudos mechanizmas neturi teisinio subjektiškumo, jis turi struktūrą ir apskaitos bei biudžeto sistemas (įmonės kodas GF01), kurios nepriklauso nuo Komisijos (įmonės kodas BG32) ar kitų Sąjungos įstaigų struktūros ar sistemų.
            1.2.2.   Leidimus suteikiantys pareigūnai
            
            Komisija yra Savidraudos mechanizmo leidimus suteikiantis pareigūnas.
            Šiame sprendime Savidraudos mechanizmo operacijų deleguotaisiais leidimus suteikiančiais pareigūnais, kurių kiekvienas atsakingas už savo vykdomą BP 7, programų „Horizontas 2020“ ir „Europos horizontas“ arba Euratomo programų biudžeto dalį, laikomi:
            
                        —
                     
                     
                        įvairių Komisijos generalinių direktoratų generaliniai direktoriai;
                     
                  
                        —
                     
                     
                        Euratomo programų atveju – Mokslinių tyrimų ir inovacijų generalinio direktorato generalinis direktorius;
                     
                  
                        —
                     
                     
                        vykdomųjų įstaigų direktoriai;
                     
                  
                        —
                     
                     
                        asmenys, einantys lygiavertes pareigas subjektuose, kuriems pavestos biudžeto vykdymo užduotys, pavyzdžiui, bendrųjų įmonių ir kitų atitinkamų finansavimo įstaigų vykdomieji direktoriai, su sąlyga, kad su Savidraudos mechanizmo veikimu susijusios užduotys yra pavestos pagal Finansinio reglamento (5) 154 straipsnį ir laikantis dalyvavimo Savidraudos mechanizme sąlygų, nustatytų priemonėje, kuria pavedamos biudžeto vykdymo užduotys.
                     
                  Deleguotieji leidimus suteikiantys pareigūnai yra atsakingi už tai, kad iš kiekvieno pradinio išankstinio finansavimo sumos būtų atidėtas jų administruojamuose susitarimuose dėl dotacijos numatytas įnašas į Savidraudos mechanizmą.
            Jie taip pat yra atsakingi už i) Savidraudos mechanizmo įnašų grąžinimą naudos gavėjams, ii) Savidraudos mechanizmo intervencines priemones, įskaitant išmokamas ir susigrąžinamas sumas. Todėl jie taip pat yra deleguotieji leidimus suteikiantys pareigūnai GF01 apskaitos sistemoje.
            Jie lieka visiškai atsakingi už tai, kad jų valdomos lėšos būtų naudojamos teisingai ir kad jų kontroliuojamos išlaidos būtų teisėtos ir teisingos.
            1.2.3.   Komisijos paskirta Savidraudos mechanizmo valdymo tarnyba
            
            Mokslinių tyrimų ir inovacijų generalinis direktoratas, kaip paskirtoji tarnyba, yra atsakingas už Savidraudos mechanizmo finansinių sandorių patikimo finansų valdymo stebėseną ir priežiūrą. Tai neatleidžia deleguotųjų leidimus suteikiančių pareigūnų nuo asmeninės atsakomybės.
            Paskirtoji tarnyba visų pirma:
            
                        —
                     
                     
                        perveda naudos gavėjų įnašus iš specialios BG32 nebiudžetinės sąskaitos į GF01 banko sąskaitą (6);
                     
                  
                        —
                     
                     
                        perveda įnašus iš GF01 banko sąskaitos finansinio turto valdytojui;
                     
                  
                        —
                     
                     
                        stebi, ar GF01 banko sąskaitoje yra pakankamai likvidžių lėšų, kad būtų galima greitai reaguoti į lėšų grąžinimo ir intervencinių priemonių prašymus;
                     
                  
                        —
                     
                     
                        reguliariai teikia Savidraudos mechanizmo apskaitos pareigūnui visą informaciją, kurios reikia jo pareigoms atlikti;
                     
                  
                        —
                     
                     
                        užtikrina išsamią finansinio turto valdytojui ar jo pervestų sumų stebėseną ir tolesnius veiksmus;
                     
                  
                        —
                     
                     
                        periodiškai teikia finansinio turto valdytojui įnašų ir grąžinamų sumų srautų projekciją, pagrįstą susijusių tarnybų pateikta informacija, ir bet kokią kitą informaciją, kurios pagrįstai reikalauja finansinio turto valdytojas, kad galėtų atlikti savo pareigas;
                     
                  
                        —
                     
                     
                        teikia deleguotiesiems leidimus suteikiantiems pareigūnams Savidraudos mechanizmo finansinės padėties ketvirčio ataskaitas;
                     
                  
                        —
                     
                     
                        stebi Savidraudos mechanizmo padėtį ir raidą, kad Komisija prireikus galėtų imtis tinkamų rizikos mažinimo priemonių ir Savidraudos mechanizmas galėtų toliau vykdyti savo intervencines priemones Sąjungos finansiniams interesams apsaugoti, o naudos gavėjams būtų grąžinti įnašai išmokant likutį;
                     
                  
                        —
                     
                     
                        
                           ex post patikrina, ar deleguotieji leidimus suteikiantys pareigūnai teisingai atidėjo Savidraudos mechanizmo įnašą iš kiekvieno pradinio išankstinio finansavimo sumos ir ar įnašas yra lygus susitarime dėl dotacijos nurodytai procentinei daliai, taikomai didžiausiai dotacijos sumai, nurodytai susitarime dėl dotacijos;
                     
                  
                        —
                     
                     
                        patvirtina arba atmeta deleguotųjų leidimus suteikiančių pareigūnų patvirtintus sandorius, patikrinę jų atitiktį ir tvarkingumą. Jei nesutariama dėl sandorio tinkamumo, prieš jį patvirtindama, paskirtoji tarnyba paskelbia neprivalomą nuomonę;
                     
                  
                        —
                     
                     
                        pirmininkauja 1.2.6 punkte nurodytai Savidraudos mechanizmo tarpžinybinei grupei;
                     
                  
                        —
                     
                     
                        užtikrina, kad Savidraudos mechanizmo gairių turinys būtų atnaujintas;
                     
                  
                        —
                     
                     
                        padeda atitinkamo deleguotojo leidimus suteikiančio pareigūno finansų pareigūnams.
                     
                  1.2.4.   Savidraudos mechanizmo apskaitos pareigūnas
            
            Savidraudos mechanizmo apskaitos pareigūnas atlieka savo funkcijas vadovaudamasis „Komisijos apskaitos pareigūno užduočių ir pareigų aprašyme“ (7) nustatytais principais.
            Speciali Savidraudos mechanizmo apskaitos sistema yra Komisijos apskaitos sistemos dalis. Tačiau jos apskaita skiriasi nuo Sąjungos bendrojo biudžeto apskaitos.
            Paskirtoji tarnyba ir 1.2.5 punkte nurodytas finansinio turto valdytojas teikia Savidraudos mechanizmo apskaitos pareigūnui visą ataskaitoms sudaryti būtiną informaciją, nes jos turi parodyti tikrą ir teisingą Savidraudos mechanizmo turto ir įsipareigojimų vaizdą. Prieš pasirašydamas ataskaitas, Savidraudos mechanizmo apskaitos pareigūnas gali patikrinti gautą informaciją ir atlikti papildomas patikras, kurios laikomos būtinomis. Savidraudos mechanizmo apskaitos pareigūnas gali pareikšti išlygas, nurodydamas jų pobūdį ir taikymo sritį.
            1.2.5.   Finansinio turto valdytojas
            
            Biudžeto generalinis direktoratas, kaip finansinio turto valdytojas, valdo Savidraudos mechanizmo turtą pagal susitarimą dėl paslaugų lygio, kurį jis sudaro su paskirtąja tarnyba.
            Susitarime dėl paslaugų lygio bus nustatyti paskirtosios tarnybos ir finansinio turto valdytojo santykiai, taip pat Savidraudos mechanizmo investavimo taisyklės, siekiant rasti tinkamą priimtino investicijų rizikos lygio ir ilgalaikio Savidraudos mechanizmo finansinio gyvybingumo pusiausvyrą (8).
            Finansinio turto valdytojas stebės lėšas pagal susitarime dėl paslaugų lygio nustatytas taisykles ir paskirtajai tarnybai pateiks visą svarbią informaciją, susijusią su jos įgaliojimais.
            1.2.6.   Savidraudos mechanizmo tarpžinybinė grupė
            
            Savidraudos mechanizmo tarpžinybinę grupę sudaro Savidraudos mechanizmo operacijose dalyvaujantys generaliniai direktoratai, vykdomosios įstaigos ir bendrosios įmonės. Tarp jos narių taip pat yra po vieną atstovą iš Komisijos Teisės tarnybos, Biudžeto generalinio direktorato ir Bendros teisinės paramos tarnybos.
            Savidraudos mechanizmo tarpžinybinei grupei pirmininkauja paskirtoji tarnyba. Ji atlieka patariamąjį vaidmenį.
            2.   ĮNAŠAI Į SAVIDRAUDOS MECHANIZMĄ
            
            Pagal atitinkamą susitarimą dėl dotacijos visas įnašas bus atidedamas iš pradinio išankstinio finansavimo sumos. Jei atlikus pakeitimą ES dotacijos suma bus padidinta, kaip įnašas į Savidraudos mechanizmą (9) atidedama atitinkama papildoma suma.
            2.1.   Procedūra Nr. 1. Įnašas
            
            1 veiksmas
            Sudarydamas susitarimą dėl dotacijos, deleguotasis leidimus suteikiantis pareigūnas atideda išankstinio finansavimo įnašo procentinę dalį, kaip nurodyta susitarime dėl dotacijos.
            Atitinkamas finansinių operacijų iniciatorius įtraukia išankstinio finansavimo mokėjimo nurodymą (10) į savo apskaitos sistemą. Savidraudos mechanizmui skirtą šio mokėjimo nurodymo sumos dalį atitinkamas finansinių operacijų iniciatorius įrašo į specialią nebiudžetinę sąskaitą savo apskaitos sistemoje.
            Mokėjimo nurodymui taikoma atitinkama leidimo suteikimo procedūra ir ją vykdo atitinkamas apskaitos pareigūnas (11).
            2 veiksmas
            Paskirtoji tarnyba mokėjimo nurodymu reguliariai perveda visus sukauptus įnašus iš specialių nebiudžetinių sąskaitų į GF01 apskaitos sistemą (12).
            Mokėjimo nurodymą, kuriam leidimą suteikė paskirtosios tarnybos perdeleguotasis leidimus suteikiantis pareigūnas, tikrina finansų tikrintojas, o vykdo Komisijos apskaitos pareigūnas.
            3 veiksmas
            Paskirtoji tarnyba mokėjimo nurodymu leidžia pervesti įnašus iš GF01 apskaitos sistemos Savidraudos mechanizmo finansinio turto valdytojui ir užtikrina, kad GF01 banko sąskaita būtų pakankamai likvidi, kad būtų galima reaguoti į lėšų grąžinimo ir intervencinių priemonių prašymus.
            Šį mokėjimo nurodymą, kuriam leidimą suteikė paskirtosios tarnybos deleguotasis leidimus suteikiantis pareigūnas, tikrina finansų tikrintojas, o vykdo Savidraudos mechanizmo apskaitos pareigūnas.
            Paskirtoji tarnyba ex post patikrina, ar deleguotasis leidimus suteikiantis pareigūnas teisingai apskaičiavo ir atidėjo Savidraudos mechanizmo įnašą iš kiekvieno pradinio išankstinio finansavimo sumos. Aptikusi klaidą, paskirtoji tarnyba praneša deleguotajam leidimus suteikiančiam pareigūnui, kuris ištaiso sumą.
            3.   SAVIDRAUDOS MECHANIZMO ĮNAŠŲ GRĄŽINIMAS
            
            3.1.   Bendrosios taisyklės
            
            Pagal Reglamento (ES) 2021/695 37 straipsnio 4 dalį Savidraudos mechanizmui pervestas įnašas naudos gavėjams turi būti grąžinamas išmokant likutį. Grąžintina suma apima delspinigius už atidėjimą, jei taikoma, bet ne Savidraudos mechanizmo sukauptas palūkanas.
            Jei apskaičiavus išmokėtiną likutį pradinio įnašo ar jo dalies grąžinimas naudos gavėjams nėra pagrįstas, visas įnašas arba atitinkama jo dalis turi būti grąžinami į atitinkamą biudžeto eilutę, iš kurios buvo leista skirti pradinį asignavimą.
            3.2.   Procedūra Nr. 2. Grąžinimas
            
            Įnašai grąžinami laikantis toliau nurodytų trijų procedūrų.
            3.2.1.   Procedūra Nr. 2a. Visa suma grąžinama naudos gavėjams
            
            Jei apskaičiavus išmokėtiną likutį viso pradinio įnašo grąžinimas yra pagrįstas, atitinkamas deleguotasis leidimus suteikiantis pareigūnas grąžina įnašą naudos gavėjams per veiksmo koordinatorių.
            Finansinių operacijų iniciatorius ABAC (13) GF01 apskaitos sistemoje inicijuoja mokėjimo nurodymą veiksmo koordinatoriaus naudai. Tada mokėjimo nurodymą, kuriam leidimą suteikė deleguotasis leidimus suteikiantis pareigūnas, tikrina finansų tikrintojas, jį patvirtina paskirtoji tarnyba ABAC SAP sistemoje (14), o vykdo Savidraudos mechanizmo apskaitos pareigūnas.
            Aptikusi klaidą, paskirtoji tarnyba atmeta sandorį ABAC SAP sistemoje ir apie tai praneša atitinkamam deleguotajam leidimus suteikiančiam pareigūnui.
            3.2.2.   Procedūra Nr. 2b. Visa suma grąžinama į atitinkamą biudžeto eilutę
            
            Jei, atsižvelgus į taikomo susitarimo dėl dotacijos reikalavimus, apskaičiavus išmokėtiną likutį jokios pradinio įnašo dalies grąžinimas naudos gavėjams nėra pagrįstas, atitinkamas deleguotasis leidimus suteikiantis pareigūnas jį visą grąžina į biudžeto eilutę, iš kurios buvo atliktas pradinis mokėjimas.
            Šiuo tikslu atitinkamas deleguotasis leidimus suteikiantis pareigūnas savo apskaitos sistemoje suteikia leidimą parengti vykdomąjį raštą sumoms susigrąžinti iš Savidraudos mechanizmo. Atitinkamam apskaitos pareigūnui patvirtinus vykdomąjį raštą sumoms susigražinti, iniciatorius inicijuoja mokėjimo nurodymą GF01 apskaitos sistemoje.
            Finansinių operacijų iniciatorius ABAC GF01 apskaitos sistemoje inicijuoja mokėjimo į biudžeto eilutę, iš kurios buvo atliktas pradinis mokėjimas, nurodymą. Tada mokėjimo nurodymą, kuriam leidimą suteikė deleguotasis leidimus suteikiantis pareigūnas, tikrina finansų tikrintojas, jį patvirtinta paskirtoji tarnyba ABAC SAP sistemoje, o vykdo Savidraudos mechanizmo apskaitos pareigūnas.
            Aptikusi klaidą, paskirtoji tarnyba atmeta sandorį ABAC SAP sistemoje ir apie tai praneša atitinkamam deleguotajam leidimus suteikiančiam pareigūnui.
            3.2.3.   Procedūra Nr. 2c. Dalis sumos grąžinama teisės subjektams, o kita – į atitinkamą biudžeto eilutę
            
            Jei apskaičiavus išmokėtiną likutį dalinis pradinio įnašo grąžinimas naudos gavėjams yra pagrįstas, atitinkamas deleguotasis leidimus suteikiantis pareigūnas dalį sumos grąžina veiksmo koordinatoriui.
            Atitinkamas deleguotasis leidimus suteikiantis pareigūnas grąžina likusią sumą į biudžeto eilutę, iš kurios buvo atliktas pradinis mokėjimas.
            Šiuo tikslu atitinkamas deleguotasis leidimus suteikiantis pareigūnas savo apskaitos sistemoje suteikia leidimą parengti vykdomąjį raštą sumoms susigrąžinti iš Savidraudos mechanizmo. Atitinkamam apskaitos pareigūnui patvirtinus vykdomąjį raštą sumoms susigražinti, iniciatorius ABAC GF01 apskaitos sistemoje inicijuoja du mokėjimo nurodymus: vieną – į biudžeto eilutę, o kitą – veiklos koordinatoriaus naudai. Tada abu mokėjimo nurodymus, kuriems leidimą suteikė deleguotasis leidimus suteikiantis pareigūnas, tikrina finansų tikrintojas, jį patvirtinta paskirtoji tarnyba ABAC SAP sistemoje, o vykdo Savidraudos mechanizmo apskaitos pareigūnas.
            Aptikusi klaidą, paskirtoji tarnyba atmeta sandorį ABAC SAP sistemoje ir apie tai praneša atitinkamam deleguotajam leidimus suteikiančiam pareigūnui.
            4.   SAVIDRAUDOS MECHANIZMO INTERVENCINĖ PRIEMONĖ (ĮSIPAREIGOJIMŲ NEVYKDYMAS)
            
            4.1.   Įvadas
            
            Jei naudos gavėjas (įskaitant koordinatorių) nevykdo įsipareigojimų, t. y. iki nustatytos datos nesumoka visos debetiniame dokumente nustatytos sumos ar jos dalies, ir nesant garantijų ar kito galimo įskaitymo, atitinkamas deleguotasis leidimus suteikiantis pareigūnas svarsto galimybę pagal atitinkamas (BP 7, programos „Horizontas 2020“, Euratomo programos arba programos „Europos horizontas“) sutartines nuostatas pradėti vykdyti Savidraudoms mechanizmo intervencinę priemonę. Savidraudos mechanizmo intervencinės priemonės nedaro poveikio jokioms administracinėms sankcijoms ar priemonėms, kurios pagal Finansinį reglamentą gali būti taikomos įsipareigojimų nevykdančiam teisės subjektui.
            Išskyrus atvejus, kai Savidraudos mechanizmo intervencinės priemonės išplaukia iš programos „Horizontas 2020“ susitarimo dėl dotacijos sutartinės nuostatos, jei iš Savidraudos mechanizmo gautos finansinės grąžos nepakanka įsipareigojimų nevykdymui padengti, Savidraudos mechanizmas negali būti naudojamas, o Komisija, vykdomoji įstaiga, bendroji įmonė ar atitinkama Sąjungos įstaiga turi susigrąžinti mokėtiną sumą tiesiogiai iš naudos gavėjo arba, jei įmanoma, iš su juo susijusio subjekto ir (arba) susijusios trečiosios šalies.
            Savidraudos mechanizmo intervencinės priemonės negalima pradėti vykdyti:
            
                        —
                     
                     
                        dėl vykdomųjų raštų sumoms susigrąžinti, išleistų išmokėjus likutį;
                     
                  
                        —
                     
                     
                        dėl vykdomųjų raštų sumoms susigrąžinti, kurių paskirtis – susigrąžinti atlygintinus nuostolius ir (arba) finansines baudas, kurias turi sumokėti teisės subjektas.
                     
                  Jei išmokėjus likutį atitinkamas deleguotasis leidimus suteikiantis pareigūnas išduoda vykdomąjį raštą nepaskirstyto išankstinio finansavimo, tarpinių mokėjimų arba likučio mokėjimo sumoms susigražinti iš koordinatoriaus, Savidraudos mechanizmo intervencinė priemonė nebus pradėta vykdyti.
            4.2.   Procedūra Nr. 3. Savidraudos mechanizmo intervencinė priemonė
            
            4.2.1.   Procedūra Nr. 3a. Vykdomiems veiksmams skirta Savidraudos mechanizmo intervencinė priemonė (tiesioginis pervedimas konsorciumui)
            
            Tuo atveju, kai vykdant veiksmą naudos gavėjas (įskaitant koordinatorių) (toliau – įsipareigojimų nevykdantis naudos gavėjas) nutraukia dalyvavimą konsorciume ir kai įsipareigojimų nevykdantis naudos gavėjas konsorciumui nekompensuoja nepagrįstai gautos sumos, bus pradėta vykdyti Savidraudos mechanizmo intervencinė priemonė ir tokia suma išmokėta koordinatoriui (jeigu įsipareigojimų nevykdantis naudos gavėjas yra koordinatorius, to subjekto mokėtina suma iš Savidraudos mechanizmo išmokama naujajam koordinatoriui), jei tenkinamos visos šios sąlygos:
            
                        (a)
                     
                     
                        veiksmas vis dar vykdomas (15);
                     
                  
                        (b)
                     
                     
                        atitinkamas deleguotasis leidimus suteikiantis pareigūnas mano, kad intervencinė priemonė yra būtina ir tinkama, kad konsorciumas galėtų sėkmingai užbaigti veiksmą;
                     
                  
                        (c)
                     
                     
                        likę konsorciumo dalyviai sutinka įgyvendinti veiksmą ir siekti tų pačių tikslų;
                     
                  
                        (d)
                     
                     
                        pasirašomas susitarimo dėl dotacijos, kuriuo nutraukiama įsipareigojimų nevykdančio naudos gavėjo (arba koordinatoriaus) veikla, pakeitimas;
                     
                  
                        (e)
                     
                     
                        jei įsipareigojimų nevykdantis naudos gavėjas yra koordinatorius, kitų naudos gavėjų sutikimu paskiriamas naujas koordinatorius.
                     
                  Atitinkamas deleguotasis leidimus suteikiantis pareigūnas yra atsakingas už šių sąlygų laikymosi tikrinimą.
            Ši procedūra netaikoma koordinatoriaus nepaskirstytoms išankstinio finansavimo ar tarpinių mokėjimų sumoms.
            Siekdama patikrinti ir stebėti sandorio sąlygų laikymąsi, tvarkingumą ir tinkamumą, paskirtoji tarnyba kontroliuoja, kaip laikomasi šių sąlygų, ir atmeta sandorį, jei sąlygų nesilaikoma. Kai paskirtoji tarnyba atmeta sandorį, ji atitinkamam deleguotajam leidimus suteikiančiam pareigūnui praneša priežastis. Jei paskirtoji tarnyba mano, kad b punkte nurodytos sąlygos nesilaikoma, ji deleguotajam leidimus suteikiančiam pareigūnui adresuotu pranešimu pateiks neprivalomą nuomonę. Jei deleguotasis leidimus suteikiantis pareigūnas nesutinka, jis raštu patvirtina savo poziciją motyvuotu atsakymu.
            Kiekvienos intervencinės priemonės atveju paskirtoji tarnyba gali prašyti leisti susipažinti su administracinėmis ir finansinėmis bylomis.
            1 veiksmas
            Atitinkamo deleguotojo leidimus suteikiančio pareigūno finansinių operacijų iniciatorius dėl įsipareigojimų nevykdančio naudos gavėjo neteisėtai gautos sumos GF01 apskaitos sistemoje inicijuoja mokėjimo nurodymą koordinatoriaus (arba naujojo koordinatoriaus) naudai. Tada mokėjimo nurodymą, kuriam leidimą suteikė atitinkamas deleguotasis leidimus suteikiantis pareigūnas, tikrina finansų tikrintojas ir, jei jį ABAC SAP sistemoje patvirtina paskirtoji tarnyba, jį vykdo Savidraudos mechanizmo apskaitos pareigūnas.
            Teisiniu požiūriu mokėjimą atliks Komisija, vykdomoji įstaiga, bendroji įmonė ar kita finansavimo įstaiga, nors mokėjimą per GF01 sąskaitą atlieka Savidraudos mechanizmo apskaitos pareigūnas.
            2 veiksmas
            Be to, atitinkamo deleguotojo leidimus suteikiančio pareigūno finansinių operacijų iniciatorius GF01 apskaitos sistemoje Komisijos, vykdomosios įstaigos, bendrosios įmonės ar kitos finansavimo įstaigos vardu inicijuoja vykdomąjį raštą sumoms susigražinti iš įsipareigojimų nevykdančio naudos gavėjo ir turi nurodyti Savidraudos mechanizmo banko sąskaitą. Tada vykdomąjį raštą sumoms susigrąžinti, kuriam įgaliojimą suteikė atitinkamas deleguotasis leidimus suteikiantis pareigūnas, tikrina finansų tikrintojas ir, jei jį ABAC SAP sistemoje patvirtina paskirtoji tarnyba, jį vykdo Savidraudos mechanizmo apskaitos pareigūnas, kuris taip pat užtikrina tolesnius veiksmus.
            Jei įsipareigojimų nevykdantis naudos gavėjas paskelbia, kad bankrutuoja, yra nemokus arba jo veikla yra nutraukiama ar jis yra likviduojamas, atitinkamas deleguotasis leidimus suteikiantis pareigūnas turi likvidatoriui kuo greičiau nusiųsti skolos deklaraciją (16). Atitinkamas deleguotasis leidimus suteikiantis pareigūnas taip pat turi likvidatoriui nusiųsti atitinkamą debetinį dokumentą.
            4.2.2.   Procedūra Nr. 3b. Kitos Savidraudos mechanizmo intervencinės priemonės (pervedimas į biudžeto eilutę)
            
            Ši procedūra taikoma toliau nurodytais atvejais, kai nesilaikoma nustatytų debetinių dokumentų:
            
                        a)
                     
                     
                        naudos gavėjo (įskaitant koordinatorių (17)) dalyvavimas nutraukiamas prieš išmokant likutį tais atvejais, kai netaikoma procedūra Nr. 3a;
                     
                  
                        b)
                     
                     
                        koordinatoriaus dalyvavimas nutraukiamas prieš išmokant likutį, nes koordinatorius nepaskirstė išankstinio finansavimo ar tarpinio mokėjimo kitiems konsorciumo naudos gavėjams;
                     
                  
                        c)
                     
                     
                        skola atsiranda dėl lėšų išmokėjimo esant neigiamam likučiui.
                     
                  1 veiksmas
            Kad susigrąžintų mokėtiną sumą (pagal atitinkamą susitarimą dėl dotacijos), atitinkamas deleguotasis leidimus suteikiantis pareigūnas išduoda vykdomąjį raštą sumoms susigrąžinti iš savo apskaitos sistemoje esančio naudos gavėjo arba koordinatoriaus.
            2 veiksmas
            Jeigu debetiniame dokumente nurodyta suma visiškai ar iš dalies nekompensuojama per nurodytą terminą ir jei atitinkamas apskaitos pareigūnas negali visiškai ar iš dalies atlikti įskaitymo, tas apskaitos pareigūnas turi informuoti atitinkamą deleguotąjį leidimus suteikiantį pareigūną.
            Tuomet atitinkamas įgaliotasis leidimus suteikiantis pareigūnas GF01 apskaitos sistemoje inicijuoja, patikrina ir suteikia leidimą parengti mokėjimo nurodymą sumokėti visą debetiniame dokumente nurodytą sumą arba jos dalį, kurią vis dar reikia sumokėti. Tada, jei paskirtoji tarnyba ABAC SAP sistemoje patvirtina mokėjimo nurodymą, jį vykdo Savidraudos mechanizmo apskaitos pareigūnas.
            3 veiksmas
            Kartu atitinkamas įgaliotasis leidimus suteikiantis pareigūnas GF01 apskaitos sistemoje inicijuoja, patikrina ir suteikia leidimą parengti naują vykdomąjį raštą sumoms susigrąžinti iš įsipareigojimų nevykdančio naudos gavėjo. Tada, jei paskirtoji tarnyba ABAC SAP sistemoje patvirtina vykdomąjį raštą sumoms susigrąžinti, jį vykdo Savidraudos mechanizmo apskaitos pareigūnas, kuris taip pat užtikrina tolesnius veiksmus ir imasi Finansiniame reglamente nurodytų veiksmų, kad užtikrintų mokėtinos sumos susigrąžinimą.
            Atitinkamas deleguotasis leidimus suteikiantis pareigūnas Komisijos, vykdomosios įstaigos, bendrosios įmonės ar kitos susijusios finansavimo įstaigos vardu parengia naują debetinį dokumentą Savidraudos mechanizmo naudai, kuriuo, išlaikant tą pačią mokėjimo datą bei palūkanų normą ir tinkamai informuojant skolininką, paprasčiausiai pakeičiamas pradinis debetinis dokumentas.
            Jeigu naudos gavėjas įvykdo debetiniame dokumente nurodytus įpareigojimus, lėšos pervedamos į GF01 banko sąskaitą kartu su susikaupusiomis palūkanomis.
            Jei naudos gavėjas nesilaiko debetiniame dokumente nurodytų įpareigojimų, gali būti imtasi kitų įmanomų atitinkamų lėšų susigrąžinimo būdų, pavyzdžiui, įskaityti mokėtinas sumas, pripažinti atsakingais su naudos gavėju susijusius subjektus (18) ar vykdyti priverstinį lėšų susigrąžinimą, jei taikytina (19), arba, finansavimo įstaigų atveju, taikyti bet kurią kitą tinkamą priemonę, numatytą pagal jų taisykles ir tvarką.
            Kiek tai susiję su 2 ir 3 etapais, siekdama patikrinti ir stebėti sandorio atitiktį ir tvarkingumą (mokėjimo nurodymų ir vykdomųjų raštų sumoms susigrąžinti), paskirtoji tarnyba gali prašyti leisti susipažinti su administracinėmis ir finansinėmis bylomis. Aptikusi klaidą, paskirtoji tarnyba atmeta sandorį ir apie tai praneša atitinkamam deleguotajam leidimus suteikiančiam pareigūnui.
            4.2 skirsnio pastabos
            
                        1.
                     
                     
                        Taikydamas patikimo finansų valdymo principą ir siekdamas apsaugoti Sąjungos finansinius interesus, deleguotasis leidimus suteikiantis pareigūnas turėtų patikrinti, ar konsorciumas arba jo nariai įvykdė savo pareigą laiku (pagal susitarimą dėl dotacijos ir (arba) anotuotą susitarimą dėl dotacijos) informuoti apie tai, kad koordinatorius nepaskirstė išankstinio finansavimo arba tarpinio mokėjimo sumos. Visų pirma, kai tik atitinkamas deleguotasis leidimus suteikiantis pareigūnas gauna tokią informaciją, jis privalo nedelsdamas imtis visų galimų priemonių, kad būtų sustabdytas tolesnis mokėjimas įsipareigojimų nevykdančiam koordinatoriui. Atitinkamas deleguotasis leidimus suteikiantis pareigūnas taip pat galėtų apsvarstyti, ar kaltė dėl bet kokio vėlavimo pateikti šią informaciją, dėl kurio atsiranda papildoma finansinė rizika Sąjungos biudžetui (t. y. papildomas mokėjimas) tenka konsorciumo nariams.
                     
                  
                        2.
                     
                     
                        Kai konsorciumo nariai nepagrįstai delsia pranešti apie nepaskirstymą, kad būtų pradėta vykdyti Savidraudos mechanizmo intervencinė priemonė, deleguotasis leidimus suteikiantis pareigūnas turi gauti pagrįstą patikinimą, kad koordinatorius nesudarė jokio dvišalio ar daugiašalio susitarimo su jokiu iš naudos gavėjų, kuriems nesumokėta, visų pirma dėl bet kokios atitinkamos sumos dalies sumažinimo ar įskaitymo arba kompensavimo. Jei reikia, deleguotasis leidimus suteikiantis pareigūnas gali paprašyti koordinatoriaus ir (arba) naudos gavėjų pateikti pervedimo arba gavimo įrodymą.
                     
                  
                        3.
                     
                     
                        Taikoma tik 4.2.2 punktui. Jei naudos gavėjas paskelbia, kad bankrutuoja, yra nemokus arba jo veikla yra nutraukiama ar jis yra likviduojamas, Komisijos, vykdomosios įstaigos, bendrosios įmonės ar kitos finansavimo įstaigos deleguotasis leidimus suteikiantis pareigūnas nedelsdamas inicijuoja Savidraudos mechanizmo intervencinę priemonę iki debetiniame dokumente nurodyto termino (1 etapas). Jeigu GF01 formoje išduotas vykdomasis raštas sumoms susigrąžinti buvo išduotas arba gali būti išduotas iki bet kokio nurodyto termino, tada Komisijos, vykdomosios įstaigos, bendrosios įmonės ar kitos finansavimo įstaigos vardu ir Savidraudos mechanizmo naudai naudos gavėjui turėtų būti siunčiamas tik šį vykdomąjį raštą sumoms susigrąžinti atitinkantis debetinis dokumentas, o jo kopija adresuojama likvidatoriui.
                     
                  Bet kuriuo atveju koordinatoriui nebemokami jokie mokėjimai, kol tokia padėtis neišsprendžiama.
            5.   APSKAITOS SISTEMA
            
            5.1.   Metinės ataskaitos
            
            Ataskaitos turi atitikti taikomas taisykles, būti tikslios, išsamios ir jose turi būti parodytas tikras ir teisingas Savidraudos mechanizmo turto, finansinės būklės ir finansinių metų rezultatų vaizdas.
            Savidraudos mechanizmo apskaitos pareigūnas nustato apskaitos procedūras ir sąskaitų planą.
            5.2.   Kompiuterizuota apskaitos sistema
            
            Savidraudos mechanizmo apskaitos pareigūnas parengia apskaitos programinės įrangos funkcines specifikacijas ir, prieš pradėdamas naudoti šią sistemą, užtikrina, kad jos atitiktų apskaitos taisykles ir praktiką.
            Deleguotieji leidimus suteikiantys pareigūnai ir paskirtoji tarnyba naudoja centrinę sistemą ABAC WORKFLOW mokėjimams atlikti, pajamoms surinkti ir skoloms susigrąžinti. Sistema ABAC SAP-ACCOUNTING naudojama ataskaitoms tvarkyti, rengti ir pateikti.
            Naudojant apskaitos sistemą ir apskaitos procedūras turi būti atsižvelgiama į Savidraudos mechanizmui būdingas procedūras, kaip aprašyta šio priedo 2, 3 ir 4 skyriuose.
            5.3.   Mokėjimų vykdymas
            
            Mokėjimus, neviršydamas turimų lėšų limito, vykdo Savidraudos mechanizmo apskaitos pareigūnas.
            Savidraudos mechanizmo apskaitos pareigūnas gali vykdyti mokėjimus banko pavedimu tik tuo atveju, jei naudos gavėjo banko duomenys ir jo tapatybės patvirtinimas (arba jo pakeitimai) buvo iš anksto įrašyti į Komisijos centrinę trečiųjų šalių duomenų bazę.
            5.4.   Pajamų surinkimas ir skolų susigrąžinimas
            
            Savidraudos mechanizmo apskaitos pareigūnas yra atsakingas už atitinkamo deleguotojo leidimus suteikiančio pareigūno parengtą vykdomąjį raštą sumoms išieškoti ir imasi tinkamų veiksmų jų surinkimui užtikrinti.
            Jeigu skolos negrąžinamos iki debetiniame dokumente nurodyto termino, Savidraudos mechanizmo apskaitos pareigūnas vykdo ikiteisminę susigrąžinimo procedūrą, skolininkui išsiųsdamas priminimus ir oficialius pranešimus.
            Savidraudos mechanizmo apskaitos pareigūnas apskaičiuoja ir susigrąžina mokėtinus delspinigius pagal debetiniame dokumente pateiktas nuostatas.
            Prireikus Savidraudos mechanizmo apskaitos pareigūnas gali susigrąžinti skolą ją įskaitydamas arba pareikalaudamas iš anksto pateiktos garantijos (BP 7 veiksmų atveju), apie tai pranešęs atitinkamam deleguotajam leidimus suteikiančiam pareigūnui ir įsipareigojimų nevykdančiam naudos gavėjui.
            Jeigu skolos nesusigrąžinamos per ikiteisminę procedūrą, Savidraudos mechanizmo apskaitos pareigūnas:
            
                        —
                     
                     
                        prašo atitinkamo deleguotojo leidimus suteikiančio pareigūno parengti vykdytiną sprendimą pagal Finansinio reglamento 100 straipsnį arba,
                     
                  
                        —
                     
                     
                        jei neįmanoma kaip vykdytino sprendimo įforminti vykdomojo rašto sumoms susigrąžinti, nurodo atitinkamai Komisijos tarnybai gauti vykdymo raštą teisminėmis priemonėmis, jei tai atitinka vidaus taisykles (20).
                     
                  Savidraudos mechanizmo apskaitos pareigūnas gali suteikti skolininkui daugiau laiko mokėjimui atlikti, jei skolininkas įsipareigoja sumokėti mokėtinus delspinigius ir pateikia garantiją, padengiančią pagrindinę sumą ir palūkanas.
            Prireikus Savidraudos mechanizmo apskaitos pareigūnas bet kuriuo procedūros etapu gali imtis veiksmų Sąjungos finansiniams interesams apsaugoti.
            5.5.   GF01 banko sąskaitų tvarkymas
            
            Savidraudos mechanizmo apskaitos pareigūnas yra įgaliotas tvarkyti banko sąskaitas, naudojamas mokėjimams atlikti, ir rinkti pajamas. Savidraudos mechanizmo apskaitos pareigūnas yra atsakingas už į šias sąskaitas įneštų lėšų apsaugą.
            Bent kartą per mėnesį Savidraudos mechanizmo apskaitos pareigūnas turi patikrinti, ar į apskaitos sistemą įrašytos sumos atitinka šiose banko sąskaitose esančias sumas. Savidraudos mechanizmo apskaitos pareigūnas turi ištirti ir prireikus ištaisyti visus nustatytus skirtumus.
            
               (1)  2006 m. gruodžio 18 d. Europos Parlamento ir Tarybos sprendimas Nr. 1982/2006/EB dėl Europos bendrijos mokslinių tyrimų, technologinės plėtros ir demonstracinės veiklos septintosios bendrosios programos (2007–2013 m.) (OL L 412, 2006 12 30, p. 1).
            
               (2)  2013 m. gruodžio 11 d. Europos Parlamento ir Tarybos reglamentas (ES) Nr. 1291/2013, kuriuo sukuriama bendroji mokslinių tyrimų ir inovacijų programa „Horizontas 2020“ (2014–2020 m.) ir panaikinamas Sprendimas Nr. 1982/2006/EB (OL L 347, 2013 12 20, p. 104).
            
               (3)  2021 m. balandžio 28 d. Europos Parlamento ir Tarybos reglamentas (ES) 2021/695, kuriuo sukuriama bendroji mokslinių tyrimų ir inovacijų programa „Europos horizontas“, nustatomos su ja susijusios dalyvavimo ir sklaidos taisyklės ir panaikinami reglamentai (ES) Nr. 1290/2013 ir (ES) Nr. 1291/2013 (OL L 170, 2021 5 12, p. 1).
            
               (4)  2021 m. gegužės 10 d. Tarybos reglamentas (Euratomas) 2021/765, kuriuo sukuriama 2021–2025 m. laikotarpio Europos atominės energijos bendrijos mokslinių tyrimų ir mokymo programa, papildanti bendrąją mokslinių tyrimų ir inovacijų programą „Europos horizontas“, ir panaikinamas Reglamentas (Euratomas) 2018/1563 (OL L 167I, 2021 5 12, p. 81).
            
               (5)  2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1).
            
               (6)  Išskyrus EUSPA (buv. GSA), EIT, bendrųjų įmonių atveju.
            
               (7)  2018 m. rugpjūčio 3 d. Komisijos sprendimo C(2018) 5120 dėl Komisijos tarnyboms skirtų Europos Sąjungos bendrojo biudžeto (Europos Komisijos skirsnio) vykdymo vidaus taisyklių 15 priedas „Finansų pareigūnų funkcijos aprašymas“, 3 dalis „Komisijos apskaitos pareigūno užduočių ir pareigų aprašymas“.
            
               (8)  Suprantama, kad Savidraudos mechanizmo turto valdymas susijęs su Sąjungos biudžeto prisiimama investicijų rizika, o tai reiškia, kad investicijų grąža gali būti neigiama arba teigiama, priklausomai nuo būsimų rinkos sąlygų ir elgesio.
            
               (9)  Išskyrus programos „Europos horizontas“ programą „Marie Skłodowskos-Curie veiksmai“.
            
               (10)  Kiekviena nuoroda į mokėjimo nurodymą šiame priede automatiškai apima ir su juo susijusį (-ius) mokėjimo prašymą (-us).
            
               (11)  Bendrosios įmonės ir kitos finansavimo įstaigos užtikrina, kad mokėjimo nurodymą vykdytų jų pačių apskaitos pareigūnas.
            
               (12)  GSA, EIT, bendrosios įmonės ir kitos atitinkamos finansavimo įstaigos perveda Savidraudos mechanizmo įnašus į GF01 apskaitos sistemą tiesiogiai.
            
               (13)  ABAC (kaupiamosios apskaitos sistema) yra Europos Komisijos IT finansų sistemos akronimas.
            
               (14)  SAP nustato apskaitos modulį ABAC sistemoje.
            
               (15)  Veiksmo trukmė nustatyta susitarime dėl dotacijos.
            
               (16)  Kaip patikslinta 2015 m. gegužės 20 d. Europos Parlamento ir Tarybos reglamente (ES) 2015/848 dėl nemokumo bylų (OL L 141, 2015 6 5, p. 19).
            
               (17)  Koordinatoriaus atveju tai apima gauto finansavimo dalį, susijusią su jo paties išlaidomis, o ne konsorciumo nariams nepaskirstytą išankstinio finansavimo ir (arba) tarpinių mokėjimų dalį.
            
               (18)  Programų „Horizontas 2020“ ir „Europos horizontas“ veiksmams, jei taikoma pagal susitarimą dėl dotacijos.
            
               (19)  Vidaus procedūrų nuostatos dėl gautinų sumų, susidariusių dėl tiesioginio valdymo, susigrąžinimo ir baudų, vienkartinių išmokų ir periodinių baudų susigrąžinimo pagal Sutartis (2018 m. rugpjūčio 3 d. Sprendimas C(2018) 5119 final).
            
               (20)  2018 m. rugpjūčio 3 d. Komisijos sprendimas C(2018) 5119 final dėl vidaus procedūrų nuostatos dėl gautinų sumų, susidariusių dėl tiesioginio valdymo, susigrąžinimo ir baudų, vienkartinių išmokų ir periodinių baudų susigrąžinimo pagal Sutartis.